stanford-oval/wikipedia huggingface dataset:
ארתור דייק
הערות שוליים

↑  Arthur William Dake vs Alexander Alekhine, Pasadena 1932, באתר chessgames.com
↑  
NEW YORK 1936
THE FIRST MODERN UNITED 
STATES CHESS CHAMPIONSHIP 
By John S. Hilbert and Peter D. Lahde
paperback
Chess Archaeology Press

The contributions to this volume by Arthur Dake are warmly remembered by the two authors who dedicated the book to him. Dake, who was not only an outstanding player but a great human being, finished equal sixth at 9-6 in the 1936 US Championship. His recollections add greatly to the book.
↑  Chess News in Brief,‏ GM Arthur Dake Dies at 90, באתר Mind Sports Worldwide,‏ 4 במאי 2000
↑  Mark Crowther,‏ The Week in Chess #287 - 14) Arthur William Dake (1910-2000)‎, באתר London Chess Centre,‏ 8 במאי 2000
| --- | --- |
בקרת זהויות :  LCCN: n93030562  NTA: 102417040  VIAF: 13978978   WorldCat (עם VIAF): 13978978
אפקט הול הקוונטי

בפיזיקה אפקט הול הקוונטי הוא הגרסה הקוונטית לאפקט הול הקלאסי. באפקט הול הקוונטי אפשר לראות מדרגות בדידות בהתנגדות הול כפונקציה של השדה המגנטי, כלומר קיימים ערכי שדה מגנטי שעבורם התנגדות הול עולה בחדות, בעוד שבין הערכים הללו ערך התנגדות הול נשאר קבוע. ההתנגדות הארכית (האוהמית) של הדגם שווה לאפס כפונקציה של השדה המגנטי, פרט לאזורים שבהם התנגדות הול משתנה וזאת בניגוד למה שחזה דרודה, ציפינו שהמוליכות וההתנגדות יתנהגו בצורה ליניארית לגמרי.
זרם העובר דרך גז אלקטרונים דו־ממדי בנוכחות שדה מגנטי חזק הניצב למישור הגז גורם ליצירת מתח בכיוון המאונך לכיוון הזרם. בטמפרטורות נמוכות, מתרחש מעבר פאזה קוונטי שבו מוליכות הול, המוגדרת בנוסחה:
 \sigma _{H}=I_{channel}/V_{Hall}=\nu e^{2}/h
(כאשר  I_{channel} הוא הזרם החשמלי בדגם,  V_{Hall} הוא מתח הול, e הוא מטען האלקטרון ו-h הוא קבוע פלאנק), מקבלת ערכים בדידים. מקדם המילוי  \nu  יכול להיות מספר שלם או שבר (1/3, 2/5, 3/7, 2/3, 3/5, 1/5, 2/9, 3/13, 5/2...), באופן כללי p/(2p+1) כאשר p שלם חיובי. היחס  \nu  מייצג את היחס בין מספר האלקטרונים למספר קוונטות השטף המגנטי במערכת. האפקט נקרא אפקט הול הקוונטי השלם או השברי לפי הערך אותו מקבל מקדם המילוי.
התופעה נצפית בהתקני מוליכים למחצה שבהם האלקטרונים מתנהגים בקירוב טוב כמו גז אלקטרונים דו־ממדי שמאפשר את התרחשות התופעה.
לאחרונה חוקרים גילו כי ניתן לראות את אפקט הול הקוונטי וגם אפקט הול הקוונטי השברי גם ללא שדה מגנטי חיצוני כלל אלא רק כתוצאה מפאזת ברי. זו תגלית מעניינת שנחקרת גם בעת הזו.
רקע היסטורי

אפקט הול הקוונטי נחזה תאורטית על ידי אנדו, מצומוטו וימורה בשנת 1975, באמצעות חישובים מקורבים שהם עצמם הטילו ספק בנכונותם.
האפקט התגלה ניסיונית ב-1980 על ידי קלאוס פון קליצינג בעת שחקר התקן מוליך למחצה מסוג Si-MOSFET בטמפרטורות נמוכות ושדות מגנטיים חזקים. המדרגות המופיעות במדידות של מוליכות הול נצפו שנתיים קודם לכן, ב-1978, על ידי אנגלרט ופון קליצינג, אולם רק ב-1980 חשב פון קליצינג לראשונה על התופעה במונחי קוונטות של  h/e^{2}. פון קליצינג זכה בפרס נובל עבור תגלית זו בשנת 1985.
ב-2007 אפקט הול הקוונטי השלם נצפה בגרפן בטמפרטורת החדר.
מודלים תאורטיים

קוונטיזצית לנדאו – גז האלקטרונים הדו־ממדי הדרוש לשם צפייה באפקט הול הקוונטי נמצא בסוגים שונים של מוליכים למחצה שבהם ניתן להגביל את האלקטרונים לתנועה במישור דו־ממדי. בשדה מגנטי חזק, האנרגיות העצמיות של האלקטרונים שבגז הדו־ממדי מקוונטטות לרמות לנדאו. בשל קיומו של אי סדר בחומר, הנובע מזיהומים בסריג, מתרחשת הרחבה של רמות לנדאו לפסים. ההשלכה המשמעותית ביותר הנובעת מקיומם של זיהומים היא יצירת שני סוגים של מצבים אלקטרוניים: מצבים ממוקמים (פונקציית הגל ברובה נמצאת באזור מסוים, קטן, בדגם) ומצבים פרושים (פונקציית הגל פרושה על פני כל הדגם). כשצפיפות האלקטרונים עולה, המצבים האלקטרוניים מתמלאים בהדרגה ואנרגיית פרמי מוסטת. כשאנרגיית פרמי נמצאת בתחום שבו נמצאים המצבים הממוקמים, האכלוס של המצבים הפרושים לא משתנה. מאחר שרק המצבים הפרושים נושאים זרם, מוליכות הול לא משתנה, ונוצרת תבנית המדרגות. כאשר הדגם נמצא בחלק האופקי של המדרגה נעלמת ההתנגדות הארכית, משום שרק ערכים ממוקמים נמצאים בסביבת אנרגיית פרמי. כאשר אנרגיית פרמי מגיעה לרמת לנדאו הבאה, מופיעה דעיכה במערכת, והתנגדות הול עוברת למישור הבא. לכן, אפשר להבין את אפקט הול הקוונטי כמעבר בין מצבים ממוקמים ולא ממוקמים כאשר אנרגיית פרמי נעה דרך צפיפות המצבים.
מודל מצבי הקצה – מודל זה מבוסס על פורמליזם שפותח על ידי לב לנדאו שבו הזרם מהווה את הכח הדוחף למעבר האלקטרונים בדגם (ולא שדה חיצוני). בתנאים עבורם מתרחש אפקט הול הקוונטי, הזרם יכול לעבור בין המקור (Source) לשפך (Drain) רק אם הם מחוברים באמצעות שפה משותפת. הזרם הנמדד באפקט מתקבל כתוצאה מהפוטנציאלים האלקטרוכימיים של כל ההדקים (Terminals) השונים, והפוטנציאל האלקטרוכימי הוא זה שנמדד בניסוי בהדקי המתח.
עבור דגימה בגודל סופי, רמות לנדאו כפופות בקצות הדגם. עבור כל רמת לנדאו שחוצה את אנרגיית פרמי נוצר ערוץ זרם חד־ממדי הנקרא "ערוץ שפה". באופן קלאסי, ערוצים אלו שקולים למסלול האלקטרון הנע לאורך שפה של דגם תחת השפעת שדה מגנטי (Skipping Orbits). ניתן להראות שעבור אפקט הול הקוונטי יש מעבר אידיאלי בין המגעים (אין פיזור לאחור (Backscattering) כתוצאה מהמפגש עם שפת הדגם), ולכן ההתנגדות הארכית נעלמת, והתנגדות הול נתונה על ידי  R_{H}=h/\nu e^{2}.
אפקט הול הקוונטי השברי

בעוד באפקט הול הקוונטי השלם מוליכות הול נמדדת בכפולות שלמות של  e^{2}/h, באפקט הול הקוונטי השברי  \nu  הוא שבר. אפקט זה הוא תוצאה של אינטראקציות אלקטרון-אלקטרון היוצרות חלקיקים אפקטיביים הקרויים פרמיונים מורכבים. הפרמיונים המורכבים הם מצבים קשורים של אלקטרונים יחד עם מספר זוגי של קוונטות שטף מגנטי. אם מחליפים את האלקטרונים במודל התאורטי עבור אפקט הול הקוונטי השלם בחלקיקים אפקטיביים אלו, מתקבל תיאור נכון של התופעה, כשהערכים שמוליכות הול מקבלת הם שברים של  e^{2}/h, .
רוברט לפלין, הורסט סטורמר ודניאל צוי זכו בפרס נובל בפיזיקה בשנת 1998 על הגילוי וההסבר של אפקט הול הקוונטי השברי.
בדומה לאפקט הול הקלאסי, הקוונטי השלם וגם בשברי, ממשיכים להביט על הסדרים הלא ליניארים בין הקשר של השדה החשמלי וצפיפות הזרם. מתקבלות תופעות שונות ומרתקות כאשר מביטים על האפקטים הלא ליניארים.
יישומים

אפקט הול הוא דוגמה לקוונטיזציה מדויקת מאוד. במדידות, נמדדו ערכים שלמים של  e^{2}/h, בדיוק של עד אחד לביליון. תופעה זו, הקרויה "קוונטיזציה מדויקת", היא ביטוי לעקרון האינווריאנטיות לכיול של שדות.
אפקט הול הקוונטי מאפשר בשל הקוונטיזציה המדויקת מדידה מדויקת של מטען האלקטרון, ובעזרתו הוגדרה מחדש ההתנגדות החשמלית על ידי קבוע פון קליצינג,  R_{K}=h/e^{2}=25812.807557(18)\Omega .
האפקט מאפשר את ביצוען של מדידות חשמליות מדויקות ביותר ואת קביעת קבוע המבנה העדין של חבורת הכיול המתארת את האלקטרודינמיקה הקוונטית (QED).
היבטים מתמטיים

המספרים השלמים המופיעים באפקט הול הקוונטי השלם הם דוגמה למספרים טופולוגיים קוונטיים. הם ידועים במתמטיקה כמספרי צ'רן הראשונים הקשורים גם לפאזת ברי. מודל מרשים בהקשר זה הוא מודל אזבל-הרפר-הופשטטר שדיאגרמת הפאזות הקוונטית שלו מכונה "הפרפר של הופשטטר". הציר האנכי של הדיאגרמה מתאר את עצמת השדה המגנטי והציר האופקי את הפוטנציאל הכימי, הקובע את צפיפות האלקטרונים. הצבעים מייצגים את מוליכויות הול השלמות – צבעים חמים עבור שלמים חיוביים וצבעים קרים עבור שלמים שליליים. דיאגרמת הפאזות היא פרקטלית, כלומר בעלת אותו המבנה בכל סקאלה. כמו כן, קיימת סימטריה ברורה בין החלקים השונים בדיאגרמה.
ראו גם

אפקט הול
גרפן
הערות שוליים

| --- | --- |
בקרת זהויות :  NLI: 987007548808905171  GND: 4124013-3  LCCN: sh88004889 
אנימציה אשר ממחישה את המילוי של רמות לנדאו כפונקציה של השדה המגנטי והמיקום המתאים למקדם הול. רמות לנדאו מתרחקות עם התחזקות השדה המגנטי. בין הרמות אפשר לראות את אפקט הול הקוונטי.
הפרפר של הופשטטר (אנ')
ארתור דנצ'יק

| --- | --- |
אין תמונה חופשית
 מדינה:  ארצות הברית ארצות הברית
 מקום מגורים:  פילדלפיה
 פעילות בולטת:  שוק ההון
 ידוע בשל:  תרומה לארגוני ימין
 השכלה:  אוניברסיטת בינגהמטון (אנ') אוניברסיטת אריזונה
 תקופת הפעילות:  מ-1987
 מקצוע:  סוחר אופציות
 תפקיד:  מייסד הקבוצה הבין־לאומית סוסקהאנה (אנ')
 תואר:  תואר ראשון בביולוגיה, תואר שני בפסיכולוגיה
ארתור דנצ'יק (באנגלית: Arthur Dantchik; נולד ב-1957 או 1958) הוא מיליארדר יהודי אמריקאי. ייסד יחד עם ג'פרי יאס וג'ואל גרינברג את "הקבוצה הבין־לאומית סוסקהאנה" (אנ') שעוסקת בסחר במניות, אופציות, נגזרים סחורות ועוד. הוא נמנה עם התורמים הגדולים של מכוני מחקר ליברטריאניים, פוליטיקאים, וגופים ימניים שמרנים בארצות הברית ובמדינות נוספות.
קורות חיים

בשנות ה־70 למד דנצ'יק ביולוגיה באוניברסיטת בינגהמטון (אנ') במדינת ניו יורק והמשיך ללימודי פסיכולוגיה באוניברסיטת אריזונה.
ב־1979, לאחר סיום לימודיו, עבר, יחד עם חברו לספסל הלימודים ג'פרי יאס, ללאס וגאס, שם עשה את הונו הראשון בהימורים תוך יישום שיטות מתמטיות שלמד באוניברסיטה.
ב־1985 עברו השניים לשיקגו ובעזרת אותן טכניקות מתמטיות הימרו על מרוצי סוסים. בעקבות זכייה באותה שנה של דנצ'יק וחברו יאס ב-764 אלף דולר נאסר עליהם להמשיך להשתתף ולהמר במסלולי מרוצים.
עם הידע והניסיון בהימורים ועם ההון שצבר דנצ'יק יחד עם יאס ובסיוע של חמישה עמיתים שהכיר באוניברסיטה, הוא ייסד ב־1987 את "הקבוצה הבין־לאומית סוסקהאנה" (SIG - Susquehanna International Group). דנצ'יק מחזיק כ־19% ממניות חברת סוסקהאנה והונו נאמד ב־7.5 מיליארד דולר ולפי "פורבס" הוא נמצא במקום 104 בין עשירי העולם.
קורות חיים > הקבוצה הבינלאומית סוסקהאנה

הקבוצה הבין־לאומית סוסקהאנה (אנ') היא חברת השקעות פרטית שנוסדה ב־1987 מכספם של המייסדים והבעלים דנצ'יק, יאס וג'ואל גרינברג, שכבר בשנת הקמתה הרוויחה כ־30 מיליון דולר מקניית אופציות מכר שזינקו במהלך התרסקות הבורסה ביום שני השחור.
המטה המרכזי של החברה ממוקם בבלה קינווד (אנ') שבפרברי פילדלפיה, פנסילבניה ויש לה סניפים ברחבי העולם בהם מועסקים כ־2,000 עובדים. החברה עוסקת בסחר באופציות, נגזרים, הלוואות, סחורות, קרנות הון סיכון, קרנות השקעה פרטיות, מסחר במטבעות קריפטו ועוד.
אחת ההשקעות המוצלחות של סוסקהאנה הייתה ב־2012 כשהשקיעה 5 מיליון דולר בחברת ByteDance תמורת 15% ממניות החברה. בייטדנס פיתחה מאוחר יותר את אפליקציית "טיקטוק" והעלתה את שווי המניות שבידי סוסקהאנה ל־15 מיליארד דולר. דנצ'יק חבר בדירקטוריון בייטדנס. לפי הוול סטריט ג'ורנל נכון ל־2019 שווי החברה הוא כ־80 מיליארד דולר.
קורות חיים > מעורבות פוליטית ותרומות

דנצ'יק מתגורר בפילדלפיה ואינו נשוי.
הערות שוליים

↑  Arthur Dantchik - PROFILE‏, באתר פורבס
1 2  פרופיל של ארתור דנצ'יק, באתר theorg.com (באנגלית)
1 2  Robert Huber, Beating the Odds - Susquehanna International - Jeff Yass, Philadelphia Magazine, ‏2009-08-26 (באנגלית אמריקאית)
1 2  ויקי אוסלנדר, המסלול של ארתור דנצ'יק: המיליארדר שהתחיל בהימורי סוסים והפך לתורם שנוי במחלוקת בארה"ב, באתר כלכליסט, 5 באוגוסט 2023
↑  Elliott, Justin (21 ביוני 2022). "Meet the Billionaire and Rising GOP Mega-Donor Who's Gaming the Tax System". ProPublica. ארכיון מ-14 במרץ 2023. נבדק ב-15 במרץ 2023. {{cite web}}:  (עזרה)
↑  ארתור דנצ'יק, באתר פורבס
↑  מידע על קרן קלואז, באתר influencewatch.org
↑  Board of Directors, Institute for Justice
↑  שירז תקווה, תחקיר: האמריקנים שמאחורי הרפורמה המשפטית, באתר כאן – תאגיד השידור הישראלי, 21 במרץ 2023
↑   איתן אבריאל, המיליארדרים האמריקאים שמאחורי הניסיון לחסל את ישראל הליברלית, באתר TheMarker‏, 15 בינואר 2023
↑   אורי בלאו, התרומות של המיליארדר ארתור דנצ'יק לקהלת עברו דרך קרן אמריקאית ל"מחקר רפואי", באתר TheMarker‏, 22 באוגוסט 2023
↑  אדריאן פילוט, ארתור דנצ'יק, התורם הראשי של פורום קהלת, הודיע על הפסקת התמיכה בארגון, באתר כלכליסט, 4 באוגוסט 2023
↑  אדריאן פילוט, כך הכניעה המחאה את התורם המרכזי לפורום קהלת, באתר כלכליסט, 5 באוגוסט 2023;
 קים לגזיאל, כך ניצחו 30 ישראלים מפילדלפיה את המיליארדר מאחורי פורום קהלת, באתר TheMarker‏, 5 באוגוסט 2023
↑   נתנאל שלומוביץ, התורם המרכזי של פורום קהלת יפסיק לתמוך בארגון, באתר TheMarker‏, 4 באוגוסט 2023
בורמה קדאיף

| --- | --- |

 
 מאכלים
 סוג:  קינוח
 מטבח:  סורי, טורקי
 מוצא:  טורקיה טורקיה
 אופן הגשה:  פושר
 מרכיבים עיקריים:  קדאיף ופיסטוק
בורמה קדאיף (בערבית: بورما قطيف) הוא מאפה מתוק העשוי מאטריות קדאיף וביניהן מילוי של אגוזי מלך או פיסטוקים טחונים.
המאפה ממותק בסירופ מי סוכר, שלעיתים כולל מי ורדים או דבש, מזכיר בטעמו את קינוח הבקלווה ונפוץ במטבח הטורקי והערבי.
המאפה מורכב מאטריות קדאיף, חמאה, פיסטוקים, אגוזים שאותם מגלגלים יחד ואופים בתבנית אלומיניום.
נהוג להגיש את המאפה בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.
מלבד הגרסה הבסיסית, קיימת גם גרסה המבוססת על פירות יבשים, שוקולד, קרם, בשר או דגים.
ראו גם

כנאפה
בקלווה
הערות שוליים

↑  Burma Kadayıf | Turkish Twisted Baklava, Vegan Middle East (באנגלית בריטית)
↑  פותנה ג'אבר מכינה קינוחים, באתר Xnet‏, 30 במאי 2005
↑  דורעם גונט, "בורמה": שערות קדאיף ממולאות קבב דגים ברוטב יוגורט ומלפפונים, באתר הארץ, 1 באוקטובר 2007
ארמיית המזרח (1915–1919)

|  פרטים |
| --- | --- |
 מדינה:  צרפת צרפת
 שיוך:   צבא צרפת
 סוג:  ארמייה
 אירועים ותאריכים
 תקופת הפעילות:  5 באוקטובר 1915 – אפריל 1919 (כ־3 שנים)
 מלחמות:  מלחמת העולם הראשונה
 פיקוד
 מפקדים
 
ארמיית המזרח (AO) הייתה ארמיית שדה של הצבא הצרפתי במהלך מלחמת העולם הראשונה שלחמה בחזית המקדונית.
ארמיית המזרח הוקמה בספטמבר 1915 במהלך כיבוש סרביה על ידי כוחות גרמנים-אוסטריים-בולגריים, ונשלחה לנמל היווני סלוניקי, לשם הגיעו יחידותיה הראשונות ב-5 באוקטובר. למרות מספר התקפות, החזית התייצבה על גבול יוון-סרביה עד ספטמבר 1918, אז התפרק הצבא הבולגרי לאחר תבוסה בקרב דוברו פולה.
ב-11 באוגוסט 1916, כל חיילי מדינות ההסכמה בחזית סלוניקי עברו לפיקוד מאוחד, צבא בעלות הברית של המזרח. למפקד העליון מונה המפקד הצרפתי של ארמיית המזרח מוריס סראי. הוא הוחלף כמפקד ארמיית המזרח על ידי ויקטור קורדונייה, והארמייה עצמה שונתה ל-Armée française d'Orient‏ (AFO).
מפקדים

גנרל מוריס סראי (5 באוקטובר 1915 – 11 באוגוסט 1916)
גנרל ויקטור קורדונייה (11 באוגוסט 1916 – 19 באוקטובר 1916)
גנרל פול לבלואה (19 באוקטובר 1916 – 1 בפברואר 1917)
גנרל פול פרנסואה גרוסטי (1 בפברואר 1917 – 30 בספטמבר 1917)
גנרל שארל לואי ז'אק רנו (30 בספטמבר 1917 – 31 בדצמבר 1917)
גנרל פול פרוספר אנרי (31 בדצמבר 1917 – אפריל 1919)
יחידות

דיוויזיית הרגלים ה-156 (מאז אוקטובר 1915), הייתה בעבר חלק מ-Corps expéditionnaire d'Orient
דיוויזיית הרגלים ה-57 (מאז אוקטובר-נובמבר 1915)
דיוויזיית הרגלים ה-122 (מאז אוקטובר-נובמבר 1915)
דיוויזיית הרגלים הקולוניאלית ה-17 (מאז פברואר 1916), הייתה בעבר חלק מ-Corps Expeditionnaire des Dardanelles
דיוויזיית הרגלים ה-30 (מאז ספטמבר-דצמבר 1916)
דיוויזיית הרגלים ה-76 (מאז ספטמבר-דצמבר 1916)
דיוויזיית הרגלים הקולוניאלית ה-11 (מאז ספטמבר-דצמבר 1916)
דיוויזיית הרגלים הקולוניאלית ה-16 (מאז ספטמבר-דצמבר 1916)
יחידת פרשים
קבוצת לגר של שש אסקדרוני פרשים קלים, מה שהשתווה לעוצמתו של גדוד חי"ר. (אסקדרון אחד היה מרגימנט ההוסרים ה-11, השאר היו מהרגימנטים ה-3, 13, 17, 18 ו-22 של Chasseurs à cheval) עוצבה זו הגיעה ב-1915 ופורקה ב-15 ביוני 1917, ואנשיה הועברו לבסיס של רגימנט הרביעי השאסרים ד'אפריקה ה-4.
4 אסקדרונים של Chasseurs d'Afrique, שנפרסו מחדש מגליפולי. ירדה מסלוניקי ב-13 באוקטובר 1915, היחידה פורקה ב-10 בדצמבר 1917. אנשיה נקלטו בשלושת גדודי הפרשים של חטיבת גמבטה.
חטיבת פרשים הוקמה ב-1917. על החטיבה פיקד פרנסואה לאון גמבטה
רגימנט השאסרים האפריקאי ה-4 הצטרף בנובמבר 1915.
רגימנט השאסרים האפריקאי ה-1 הצטרף בפברואר 1916.
רגימנט דה מרשה הספהאים המרוקאים הצטרף במרץ 1917.
רגימנט זמני של זואבים שהוצמד לחיל הפרשים, עם הדיוויזיה הזמנית Venel‏ הם שולבו לאחר מכן בדיוויזיה הקולוניאלית ה-11 (נובמבר 1916 עד מאי 1917), אך מעולם לא לחמו כחלק מאותה דיוויזיה.
Escadrille N.391
לאחר מלחמת העולם הראשונה

לאחר הניצחון מול בולגריה בסתיו 1918, ה-AFO פוצל ל-3 חלקים:
לאחר מלחמת העולם הראשונה > ארמיית הדנובה

ארמיית הדנובה (AD), שהוקמה ב-28 באוקטובר 1918, פעלה ברומניה ובחצי האי קרים. בפיקודו של:
אנרי מתייה ברטלו (עד 5 במאי 1919)
ז'אן סזאר גרציאני (עד ינואר 1920)
בהוראת הגנרל פיליפ אנרי ד'אנסלם, גורמים צרפתים ובעלות ברית הועברו לאודסה בסוף דצמבר כחלק מההתערבות של דרום רוסיה. באפריל 1919, הם פונו מאודסה וסבסטופול, ונפרסו מחדש כדי לכבוש גזרה ליד הדנייפר.
היא הורכבה בעיקר מדיוויזיות הרגלים ה-30, ה-76 וה-156, יחד עם דיוויזיית הרגלים הקולוניאלית ה-16. היא נתמכה על ידי הדיוויזיה ה-26 (בריטניה) עד 15 בדצמבר 1918 ודיוויזיית הארכיפלג היוונית.
לאחר מלחמת העולם הראשונה > ארמיית הונגריה

ארמיית הונגריה (AH), הוקמה ב-1 במרץ 1919 ופורקה ב-31 באוגוסט 1919. בפיקודו של
פול-ז'וזף דה לוביט
לאחר מלחמת העולם הראשונה > קורפוס לכיבוש קונסטנטינופול

חיל משלחת לכיבוש קונסטנטינופול (COC). בפיקודו של
לואי פראנשה ד'אספרה (נובמבר 1918 – ינואר 1919)
אלבר דפראנס (פברואר 1919 – דצמבר 1920)
מוריס פלה (1921 – 22 באוקטובר 1923)
הערות שוליים

↑  "De Gallipoli à Salonique". Forum pages14-18 (בצרפתית). נבדק ב-8 בספטמבר 2020. transcriptions of primary source documents, listing which units redeployed to Salonika {{cite web}}:  (עזרה)
↑  "Foreign Legion in the Balkans: 1915-1919". foreignlegion.info (באנגלית). נבדק ב-22 ביוני 2021. Here is the detailed history of the French Foreign Legion in the Balkans during the First World War. {{cite web}}:  (עזרה)
↑  "13e régiment de chasseurs à cheval: J.M.O. 24 février 1915-22 février 1916: 26 N 890/16" (JPG). Mémoire des hommes: Journaux des Unites (1914–1918) (בצרפתית). Ministere De la Defense. image 19 of 31. נבדק ב-29 ביוני 2021. 17 October 1915: The dismounted squadrons of the light brigade are withdrawn ...to form part of the Serbian Expeditionary Force {{cite web}}:  (עזרה)
↑  "recherches infos sur 13 RCC". Forum pages14-18 (בצרפתית). נבדק ב-29 ביוני 2021. Extract from the war diary, stating the six squadrons, the disbandment date and the fate of the troopers {{cite web}}:  (עזרה)
↑  "17e régiment de chasseurs à cheval: Escadron à pied J.M.O. 18 octobre 1915-16 juin 1917: 26 N 892/10" (JPG). Mémoire des hommes: Journaux des Unites (1914–1918) (בצרפתית). Ministere De la Defense. נבדק ב-29 ביוני 2021. {{cite web}}:  (עזרה)
↑  "Régiment de marche de spahis marocains: J.M.O. 1er janvier-8 décembre 1917: 26 N 75/10" (JPG). Mémoire des hommes: Journaux des Unites (1914–1918) (בצרפתית). Ministere De la Defense. נבדק ב-29 ביוני 2021. Embarked the British troopships Cestrian & Nitonian for passage to Salonika {{cite web}}:  (עזרה)
↑  "Historique du 2e Régiment Bis de Marche de Zouaves". אורכב מ-המקור ב-15 במרץ 2016. נבדק ב-16 במרץ 2014. {{cite web}}:  (עזרה)
↑  Over the Front: The Complete Record of the Fighter Aces and Units of the United States and French Air Services, 1914–1918, p. 221
↑  Baker, Chris. "26th Division". The Long, Long Trail. נבדק ב-12 בנובמבר 2018. {{cite web}}:  (עזרה)
ארגון מעסיקים

ארגון מעסיקים או ארגון מעבידים הוא ארגון המאגד מעסיקים לשם קידום נושאים משותפים למעסיקים אלה, ובפרט משא ומתן קיבוצי עם ארגוני עובדים וקידום רגולציה בתחום יחסי העבודה. פעמים רבות הארגון עוסק גם בנושאים שאינם קשורים ליחסי העבודה. דוגמה לכך היא התאחדות התעשיינים בישראל, העוסקת בקשת רחבה של נושאים בענף התעשייה, ובהם גם פעילות כארגון מעסיקים.
במדינות שונות, ובהן ישראל, מוסדר מעמדם של ארגוני המעסיקים בחקיקה, המקנה להם סמכויות מיוחדות מול הרגולטור ובתחום יחסי העבודה. במדינות אחרות, ובהן ארצות הברית, אין הסדרה מיוחדת לפעילותם של ארגוני מעסיקים, והם פועלים על פי הדין הכללי.
בישראל

בישראל פועלים ארגוני מעבידים אחדים לפי הענף המקצועי שבו פעילים מעבידים אלה. התאחדות התעשיינים בישראל היא ארגון המעבידים הראשון שנוסד בארץ ישראל, בשנת 1921. לשכת המסחר נוסדה אף היא בשנת 1921, ובשנת 1922 נוסדה התאחדות האיכרים והחקלאים בישראל. מרכז השלטון המקומי הוא ארגון מעבידים של הרשויות המקומיות.
לשם טיפול בנושאים חוצי ענפים מתאגדים ארגוני מעסיקים לארגון-גג המייצג ארגוני מעסיקים רבים. ארגוני מעבידים במגזר הפרטי היו מאוגדים במשך שנים רבות בלשכת התיאום של הארגונים הכלכליים. במרץ 2020 פרשו מארגון-גג זה ארגוני מעבידים אחדים, ובראשם התאחדות התעשיינים, והקימו ארגון-גג נפרד בשם נשיאות המעסיקים והעסקים בישראל. לשכת התיאום של הארגונים הכלכליים קרויה כיום נשיאות המגזר העסקי בישראל.
אחדים מדיני העבודה, כגון חוק הסכמים קיבוציים, מקנים סמכויות לארגוני מעבידים. בפסקי דין המתייחסים לחוקים אלה נקבעו מאפיינים של ארגון מעבידים, ובהם:
הארגון הוא ארגון קבע, או לפחות ארגון שהוקם לפרק זמן ממושך.
לארגון יש תקנון המסדיר את פעולתו, ובפרט מסמיך את הארגון לדון בהסכמי עבודה ובתנאי עבודה של עובדי המעבידים החברים בארגון.
הסכם קיבוצי כללי הוא הסכם קיבוצי הנחתם בין ארגון עובדים יציג לבין ארגון מעבידים. להסכם קיבוצי כזה רשאי שר העבודה, הרווחה והשירותים החברתיים להוציא צו הרחבה, שבעבותיו יחויבו כל המעסיקים שעליהם חל צו הרחבה זה בתשלום דמי טיפול ארגוני-מקצועי לארגון המעסיקים החתום על ההסכם שהורחב.
לקריאה נוספת

מנחם גולדברג, "מאפייני ארגון מעסיקים במשפט העבודה", הפרקליט מ/ג, עמ' 111–171.
הערות שוליים

↑  גלעד נוה, הסדרת מעמדם המשפטי של ארגוני מעסיקים - סקירה משווה, באתר הכנסת, 13 ביולי 2014
↑  נב/31-4 (ארצי) ארגון המורים בבתי הספר העל יסודיים נ' מרכז ישיבות בני עקיבא וישיבת בני עקיבא - נתיב מאיר, ניתן ב-4 באוגוסט 1992, באתר "נבו"
↑  תקנות הסכמים קיבוציים (תשלום דמי טיפול ארגוני-מקצועי לארגון מעבידים), תשל"ז-1977, באתר "נבו"
| --- | --- |
בקרת זהויות :  GND: 4002620-6  LNB: 000136663
ארתור דנטו

| --- | --- |

 לידה:  1 בינואר 1924 אן ארבור, ארצות הברית 
 פטירה:  25 באוקטובר 2013 (בגיל 89) מנהטן, ארצות הברית 
 מקום לימודים:  אוניברסיטת ויין, אוניברסיטת קולומביה 
 מוסדות:  אוניברסיטת קולומביה 
 זרם:  פילוסופיה אנליטית
 תחומי עניין:  אסתטיקה, פילוסופיה של ההיסטוריה, פילוסופיה של הפעולה
 עיסוק:  מבקר אמנות, סופר, עיתונאי, מרצה באוניברסיטה, פילוסוף, צייר, היסטוריון אמנות 
 הושפע מ:  הגל, שופנהאואר, ניטשה, נלסון גודמן, מרלו-פונטי, סארטר, ויטגנשטיין, וורהול
 השפיע על:  ג'ורג' דיקי, גדעון עפרת
 מדינה:  ארצות הברית 
 פרסים והוקרה:  מלגת גוגנהיים (1969) Carus Lectures (2001) פרופסור אלברטוס-מגנוס (2005) פרס ג'ורג' פולק (1985) National Book Critics Circle Award in Criticism 
 
ארתור קולמן דנטו (בשם מלא באנגלית: Arthur Coleman Danto;‏ 1 בינואר 1924 – 25 באוקטובר 2013) היה מבקר אמנות ופילוסוף יהודי-אמריקאי.
נודע כמבקר משפיע במשך תקופה ממושכת עבור השבועון הוותיק The Nation ובשל מחקרו הפילוסופי בו התמקד באסתטיקה ובפילוסופיה של ההיסטוריה, אם כי גם תרם באופן משמעותי לשדות מחקר נוספים, כולל הפילוסופיה של הפעולה. בין הפילוסופים שהשפיעו עליו ניתן לציין את הגל, ניטשה ושופנהאואר.
דנטו הוא שטבע את המונח "עולם האמנות" (The Artworld) במאמר מ-1964.
ביבליוגרפיה חלקית > ספרים > תורגמו לעברית

קשרים לעולם - מושגיה הבסיסיים של הפילוסופיה, תרגום: יורם נבון, הוצאת מאגנס, 2002.
"תזת קץ האמנות אצל הגל", תרגום: אביעד שטיר, המדרשה 13, סתיו 2010.
ביבליוגרפיה חלקית > ספרים > באנגלית

Nietzsche as Philosopher (1965)
Analytical Philosophy of History (1965)
What Philosophy Is (1968)
Analytical Philosophy of Knowledge (1968)
Mysticism and Morality: Oriental Thought and Moral Philosophy (1969)
Analytical Philosophy of Action (1973)
Sartre (Fontana Modern Masters, 1975)
The Transfiguration of the Commonplace (1981)
Narration and Knowledge (1985) - Including earlier book Analytical Philosophy of History (1965)
The Philosophical Disenfranchisement of Art (1986)
Connections to the World: The Basic Concepts of Philosophy (1989; with new preface, 1997)
Encounters and Reflections: Art in the Historical Present (1990)
Beyond the Brillo Box: The Visual Arts in Post-Historical Perspective (1992)
Embodied Meanings: Critical Essays and Aesthetic Meditations (1994)
After the End of Art (1997)
The Abuse of Beauty (2003)
Red Grooms (2004)
Andy Warhol (2009)
What Art Is (2013)
ביבליוגרפיה חלקית > מאמרים

"The Artworld" (1964) Journal of Philosophy LXI, 571-584
The State of the Art (1987)
Encounters and Reflections: Art in the Historical Present (1990)
Playing With the Edge: The Photographic Achievement of Robert Mapplethorpe (1995)
The Wake of Art: Criticism, Philosophy, and the Ends of Taste (1998)
Hegel's End-of-Art Thesis (1999)
Philosophizing Art: Selected Essays (1999)
The Madonna of the Future: Essays in a Pluralistic Art World (2000)
The Body/Body Problem: Selected Essays (2001)
The Poetry of Meaning and Loss: The Glass Dresses of Karen LaMonte (2005) Karen LaMonte
Peter Fischli David Weiss (a survey of their oeuvre, with Danto collaborating) (2005)
Unnatural Wonders: Essays from the Gap Between Art and Life (2007)
Architectural Principles in the Art of Sean Scully (2007)
הערות שוליים

↑  Arthur Coleman Danto, Philosophizing Art: Selected Essays, 2001 [1999], p. 41.
↑  "The Artworld" (1964) Journal of Philosophy LXI, 571-584
↑  דוד גורביץ' ודן ערב, הערך "עולם האמנות", באתר אנציקלופדיה של הרעיונות
↑  Danto, Arthur. Karen LaMonte: Absence Adorned. First ed. Tacoma, WA: Museum of Glass, International Center for Contemporary Art, 2005. Print.
| --- | --- |
בקרת זהויות :  NLI: 987007260380305171  PLWABN: 9810548886005606  BIBSYS: 90190506  BNE: XX973472  BnF: cb12025179m (data)  CANTIC: a10072299  CiNii: DA00986867  GND: 118523724  ICCU: MILV112676  ISNI: 0000 0001 2098 1414  LCCN: n50037385  LNB: 000016262  NDL: 00437215  NKC: jn20000703044  NLA: 36588753  NLK: KAC199606280  NSK: 000192205  NTA: 068358156  RERO: 02-A003154487  RKD: 461997  SELIBR: 183418  SNAC: w6qf9s6f  SUDOC: 028411684  Trove: 1308107  VcBA: 495/369749  VIAF: 24366   WorldCat (עם VIAF): 24366
אנדרו קולדקוט

סר אנדרו קולדקוט
סר אנדרו קולדקוט (באנגלית: Sir Andrew Caldecott, בסינית: 郝德傑; ‏ 26 באוקטובר 1884 - 14 ביולי 1951) היה פקיד קולוניאלי בריטי אשר כיהן כמושל הונג קונג.